Oryx

***Oryx*** é un xénero de mamíferos artiodáctilos ruminantes da familia dos bóvidos, subfamilia dos hipotraguinos e tribo dos hipotraguininos.

O xénero comprende catro especies de grandes antílopes con aspecto de cabalo con cornos, adaptados a viviren en zonas semidesérticas ou mesamo desérticas, e que son coñecidos vulgarmente como **órix** ou **órices**.

## Características 
Os principais caracteres distintivos dos órix son:

* Son grandes antílopes con cornos ben desenvolvidos (de até 1 m de lonxitude ou máis), presentes en ambos os sexos, anelados, case rectos ou lixeiramente curvados cara a atrás.
* Orellas estreitas, relativamente pequenas. 
* O seu aspecto recorda a un cabalo, pois teñen un pescozo ancho cuberto de crina, a cabeza de perfil recto e formas arredonadas, con longas patas.
* Belfos vilosos.
* Cola longa, acabada nunha borla.

## Bioloxía 
[miniatura|250px|*[Oryx beisa*.]]
[miniatura|250px|*[Oryx dammah*.]]
[miniatura|250px|*[Oryx leucoryx*.]]

Son resistentes ás temperaturas extremas, á sede, e ademais poden manter un galope sostido durante moitos quilómetros. Como particularidade, poden aumentar a temperatura do seu corpo para poder irradiar a calor ao ambiente en lugar de absorbelo, grazas a un sofisticado sistema de irrigación sanguínea que tamén permite que o sangue máis frío sexa o que regue o cerebro tras pasar previamente polas narinas do animal, onde se refresca.Machos e femias de todas as especies presentan unha desenvolvida cornamenta, e o seu carácter e temperamento pódese comparar ao dun touro bravo, de forma que a súa caza é perigosa para calquera depredador.Nas loitas intraespecíficas, ambos os contendentes trucan cos cornos en paralelo, de forma que se produce un forcexo entre eles sen que se chegue a ferir ao rival, mentres que á hora de defenderse de depredadores, trucan apuntando coa súa cornamenta de forma que poden ensartar ao seu inimigo.

## Taxonomía 
O xénero foi creado en 1816 polo naturalista francés Henri Marie Ducrotay de Blainville na súa obra ''Prodrome d'une nouvelle distribution systématique du règne animal* (Comezo dunha nova distribución do reino animal), publicada no *Bull. Sci. Soc. Philom. Paris*, **1816**: 75.

### Etimoloxía 
Blainville tirou o nome *Oryx* do grego antigo όρυχ *óryx*, que significa "antílope", "gacela".

### Especies e subespecies 
A clasificación do xénero *Oryx* é discutida. Para algúns autores comprendería unha única especie, *O. gazella*,

* *'Xénero *Oryx*'* 
** *Oryx beisa* - órix beisa
*** *Oryx beisa beisa*
*** *Oryx beisa callotis*
** *Oryx dammah* - órix branco, ou de cornos de cimitarra 
** *Oryx gazella* - órix do Cabo
** *Oryx leucoryx* - órix de Arabia

## Notas 
## Véxase tamén 
### Bibliografía 
* Dorst, J. & Dandelot, P. (1973): *Guía de campo de los mamíferos salvajes de África.* Barcelona: Ediciones Omega, S. A.
* Haltenorth, T. & Diller, H. (1986): *A Field Guide of the Mammals of Africa including Madagascar*. Londres: William Collins Sons & Co Ltd. ISBN 0-00-219778-2.
* Kowalski, Kazimierz (1981): *Mamíferos. Manual de teriología*. Madrid: H. Blume Ediciones. ISBN 84-7214-229-9.
* Wilson, D. E. & D. M. Reeder, editors (2005): *Mammal species of the world: a taxonomic and geographic reference*. Third edition. The Johns Hopkins University Press. Baltimore, Maryland, USA. ISBN 0-8018-8221-4.

### Outros artigos 
* Bóvidos
* Hipotraguinos
* Antílope

### Ligazóns externas 
* *Oryx* no SIIT  
* *Oryx* en ADW 
* *Oryx'' no NCBI